APSTIPRINĀTS

VAS “Latvijas dzelzceļš” organizētā

slēgtā konkursa “Daugavpils pieņemšanas parka un tam piebraucamo ceļu attīstība – būvniecība”,

iepirkuma identifikācijas Nr. LDZ 2017/7-IB/6.2.1.2/16/I/003/01-02

iepirkuma komisijas

2017.gada 22.novembra 6.sēdē

**Slēgtā konkursā** **“Daugavpils pieņemšanas parka un tam piebraucamo ceļu attīstība – būvniecība”**

(iepirkuma identifikācijas Nr. LDZ 2017/7-IB/6.2.1.2/16/I/003/01-02)

**ieinteresētā piegādātāja jautājumi (iesūtīti 15.11.) un iepirkuma komisijas sniegtās atbildes:**

**Skaidrojums Nr.3**

|  |  |  |
| --- | --- | --- |
| **Nr.** | **Ieinteresētā piegādātāja jautājums** | **Iepirkuma komisijas atbilde** |
| 1. | “1. Lūdzam Pasūtītāju apstiprināt, ka Kandidātam ir atļauts piesaistīt vienu sertificētu speciālistu uz vairākām Nolikuma 3. pielikumā noteiktajām pozīcijām, ja Kandidāta iesaistītajam speciālistam ir atbilstoša pieredze un kvalifikācija noteikto prasību izpildei.” | Speciālists var tikt piesaistīts vairākām pozīcijām, ja to pieļauj Latvijas Republikas spēkā esošie normatīvie akti, tiek nodrošināta/nekavēta iepirkuma līguma izpilde, pildot vairākus pienākumus vienlaicīgi, kā arī tiek nodrošinātas nolikuma 3.pielikuma 11.punktā noteiktās prasības: “Uzņēmējs ir atbildīgs par to, lai Darbu veikšanai tiktu piesaistīti atbilstoši kvalificēti un sertificēti speciālisti pietiekamā apjomā, lai nodrošinātu Darbu veikšanu atbilstoši līguma un Latvijas Republikas normatīvo aktu prasībām.”. |
| 2 | “2.Lūdzam Pasūtītāju precizēt, ka gadījumā, ja ārvalstu kandidātam pieteikumā ir jāiekļauj punktos 6.2.1. – 6.2.8. minētās izziņas/ dokumenti, kādus dokumentus ārvalstu kandidātam jāiesniedz, ja tā reģistrācijas valstī nolikumā pierastās izziņas/ dokumentus atbildīgās institūcijas neizsniedz.” | Iepirkuma komisija skaidro, ka šādā gadījumā Kandidātam jārīkojas atbilstoši Sabiedrisko pakalpojumu sniedzēju likuma 48.panta divpadsmitajai daļai, kura nosaka: “*Ja tādi dokumenti, ar kuriem ārvalstī reģistrēts vai pastāvīgi dzīvojošs kandidāts vai pretendents var apliecināt, ka uz to neattiecas šā panta pirmajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo kandidātu vai pretendentu neattiecas šā panta pirmajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša kandidāta, pretendenta vai citas šā panta pirmajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai minētā kandidāta, pretendenta vai personas reģistrācijas (pastāvīgās dzīvesvietas) valstī.*” |
| 3. | “3.Lūdzam Pasūtītāju apstiprināt, ka saskaņā ar Nolikuma 4.pielikuma 8.veidlapu, atbilstību norādītai personai kvalifikācijas prasībai, kas minēts 2.stabiņā "Kvalifikācijas prasība, uz kuru kandidāts atsaucas (pievienots atbilstību pierādāms sertifikāts, dokuments, pieredze) var apliecināt ar kādu no minētajam dokumentiem un nav nepieciešams pievienot visus dokumentus.” | Iepirkuma komisija skaidro, ka atbilstības pierādīšanai katrā konkrētā gadījumā izmantojams viens no uzskaitītajiem pierādīšanas veidiem. |
| 4. | “4. Lūdzam Pasūtītāju apstiprināt, ka lai apliecinātu atbilstību Nolikuma punktām 6.2.17 kura ir minēts "Aizpildītas 4.pielikuma 4.veidlapas tabulas Nr.3 ar atspoguļotu informāciju par visām nolikuma 2.pielikumā minētajām prasībām, attiecīgi pievienojot dokumentus, kas pierāda prasību izpildi (klientu atsauksmes, darbu nodošanas – pieņemšanas aktus, darījumu apliecinošus dokumentus (ja nepieciešams) u.c.). Par būvdarbiem, kuri veikti VAS “Latvijas Dzelzceļš” atsauksmes nav jāiesniedz" ir nepieciešams pievienot vienu no dokumentiem (klientu atsauksmes, darbu nodošanas-pieņemšanas aktus, darījumu apliecinošus dokumentus u.c.).” | Iepirkuma komisija skaidro, ka atbilstības pierādīšanai katrā konkrētā gadījumā izmantojams viens no uzskaitītajiem pierādīšanas veidiem. |
| 5. | “5. Lūdzam Pasūtītāju precizēt, vai mēs pareizi sapratām, ka gadījumā, ja Kandidāts balstās uz ārvalstu Apakšuzņēmēja/Norādītās personas finansiālajām un/vai profesionālajām spējām, bet neplāno to piesaistīt Būvdarbu veikšanā, tad šajā gadījumā šim ārvalstu apakšuzņēmējam saskaņā ar Nolikuma punktu 6.2.14 nav jāveic reģistrāciju LR Būvkomersantu reģistrā.” | Sabiedrisko pakalpojumu sniedzēju iepirkuma likuma 51.panta astotajā daļā noteikts, ka kandidāts var balstīties uz citu personu saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Līdz ar to var balstīties uz tikai uz tādām trešo personu spējām, kuras ir nepieciešamas konkrētā iepirkuma līguma izpildei. Ja persona, uz kuras spējām kandidāts balstās, neveiks darbus, kuru izpildei nepieciešama reģistrācija LR Būvkomersantu reģistrā, šāda reģistrācija nav jāveic. |
| 6. | “6.Lūdzam Pasūtītāju precizēt vai Ievērojot nolikuma punktu 6.2.18 un attiecīgi 4.pielikuma 6.veidlapas prasību “Jāpievieno visu norādīto vadošo speciālistu CV (noformētu atbilstoši 4.pielikuma 7.veidlapai, ar pievienotiem attiecīgiem kvalifikācijas apliecinošiem dokumentiem - sertifikātu/licenču/diplomu kopijas” ir jāpievieno Latvijas Būvniecības informācijas sistēmā (BIS) esošo speciālistu sertifikātu kopijas (gadījumos, kad to versijas papīra formātā speciālistiem ir izsniegtas) vai to izdrukas no BIS, ievērojot Ministru kabineta noteikumu Nr. 610 “Būvspeciālistu kompetences novērtēšanas un patstāvīgās prakse uzraudzības noteikumi” V.nodaļas “Būvspeciālistu sertifikātu reģistrācija, reģistra datu saturs un izmantošanas kārtība 27.un 28. punktos noteikto.” | Iepirkuma komisija skaidro, ka dokumentu, kuri publiski pieejami Būvniecības informācijas sistēmā un parakstīti ar drošu elektronisko parakstu, atvasinājumi papīra formā piedāvājumam nav jāpievieno. |